# Antananarivo

| Antananarivo Tananarive |
| --- |
| Panorama AntananarivePanorama Antananarive |
|  |
| Koordinate: ﻿ / ﻿ |
| **Država** |  Madagaskar
 |
| **Provincija** | Antananarivo
 |
|  |
| **Vlast**  |
|  - **Gradonačelnik** |  |
|  |
| **Površina**  |
|  - **Ukupna** | 10,266.5
 |
|  - **Voda** | 88
 |
| **Visina** | 1, 288
 |
|  |
| **Stanovništvo** (2005)
 |
|  - **Urbano područje** | 903,450
 |
|  - **Područje utjecaja** | 1, 613.375
 |
|  |
| **Vremenska zona** | DST (UTC+3)
 |
| **Službene stranice** www.antananarivo
 |
| Karta
 |
| Antananarivoclass=notpageimage| Antananarivo na karti Madagaskara
 |

**Antananarivo** (prije znan kao **Tananarive**, danas zvan samo **Tana**) je glavni i najveći grad na Madagaskaru, administrativno sjedište Provincije Antananarivo i Regije Analamanga.

## Geografija

Antananarivo leži na 1275 m. nadmorske visine, središte grada smješteno je na vrhovima i obroncima dugog i uskog kamenog grebena, visokog do 200 m. koji se proteže u smjeru sjever-jug oko 4 km. Ispod tog brijega prostire se plodno polje.

Antananarivo je udaljen oko 147 km od istočne (indijske) morske obale, a 215 km jugozapadno od glavne otočke luke Toamasine, s kojom je povezan željeznicom. Kroz grad teku rijeke Ikopa i Betsiboka. Najpoznatija gradska znamenitost je Palača kraljice Ranavalone II.

## Historija

Pogled na skalinadu koja vodi do Trga nezavisnosti
Za razliku od većine ostalih gradova u |južnoj Africi, Antananarivo je već bio glavni grad i prije kolonijalnog doba. Grad je osnovan oko 1625 od strane kralja Andrianjaka, kome zahvaljuje i svoje ime (Tananarive znači Grad od hiljadu) to je bio broj vojnika koji su ga čuvali. Dugi niz godina bio je seoska prijestolnica plemena Hova, a stekao je važnost kad su oni ovladali većim dijelom otoka Madagaskar, tad je prerastao u naselje od oko 80.000 stanovnika.

Od 1793 Antananarivo je glavni grad Kraljevstva Merina. Daljnim osvajanjima kralj Radama I. napravio je od Tananarive glavni grad gotovo cijelog Madagaskara. Tad je izgrađena i kraljevska rezidencija na brdu Rova. Do 1869 svi objekti u gradu bili građeni od drva ili trske, u tradiciji madagaskarske arhitekture, ali čak i tada je bilo nekoliko građevina impozantne visine, najviša je bila 37 m. visoka. One su se poput kruna kočile na središnjem grebenu, a najviša palača, sa svojim uzvišenim krovom i kulama, bila je objekt vidljiv sa svake točke u gradu.

Palača kraljice Ranavalone II.
Nakon uvođenja evropskog načina gradnje od kamena i opeke, cijeli grad je obnovljen i sada ima brojne građevine u europskom stilu, od kojih je najimpoznatije; kraljevska palača, rezidencija bivšeg premijera, rezidencija francuskog guvernera, anglikanska i katolička katedrala, te još nekoliko crkava.

## Transport, Privreda

Antananarivo je najvažniji transportni centar Madagaskara, iz njega se račvaju glvne ceste i željezničke pruge. Grad ima i međunarodni "Aerodrom Antananarivo-Ivato".
Grad je sjedište madagaskarske industrije, ima tvornice tekstila, cigareta i prehrambenih proizvoda.

Stadion Mahamasima i jezero Anosi
## Antananarivo danas

Grad koji je tad imao 100.000 stanovnika, i cijeli Madagaskar zauzeli Francuzi 1895 i proglasili ga svojim protektoratom. Za francuske uprave, izgrađene su brojne ceste i novi vodovod koji je koji je opskrbljivao grad vodom iz rijeke Ikope (dotad se grad snabdjevao vodom sa izvora u podnožju brda Andohalo. To je omogućilo širenje grada prema jugu i zapadu, tako da je do 1950. narastao na 175.000 stanovnika. Francuzi su izgradili puno skalinada, na strmim dijelovima koja vode na brdo Andohalo u centru, brojne cvjetne terase i drvorede.

Nakon stjecanja nezavisnosti 1960 naglo se povećao broj stanovnika, tako da danas Antananarivo ima čak 1,4 milijuna stanovnika.

Prilaz gradu čuvale su dvije utvrde izgrađene na brdima na istoku i jugozapadu. Pored katedrala i pedeset crkava ima i džamiju. Antananarivo ima dva univerziteta; "Univerzitet Madagaskar i "Collège rurale d'Ambatobe".

## Gradovi prijatelji

* Armenija Erevan
* Kina Suzhou
* Francuska Fontenay-aux-Roses

## Povezano

* Madagaskar
* Popis gradova na Madagaskaru

## Reference

## Vanjske veze

* Službene stranice grada Arhivirano 2010-01-31 na Wayback Machine-u (`fr`)
* Università Arhivirano 2015-07-06 na Wayback Machine-u (`fr`)